
ΔΕΛΤΙΟ ΤΥΠΟΥ
Ο Ιατρικός Σύλλογος Λάρισας για την ημέρα μνήμης της τραγωδίας των Τεμπών

Στις 28 Φεβρουαρίου 2026 συμπληρώνονται τρία χρόνια από την τραγωδία των Τεμπών, όπου δεκάδες άνθρωποι έχασαν τη ζωή τους σε ένα από τα φονικότερα σιδηροδρομικά δυστυχήματα στην Ελλάδα.
Η επέτειος αυτή αποτελεί ημέρα μνήμης για τα θύματα και υπενθύμιση της ανάγκης για δικαιοσύνη σε όλα τα επίπεδα και βελτίωση των υποδομών και της ασφάλειας των μεταφορών στη χώρα. 
Το υγειονομικό προσωπικό της πόλης μας και ιδιαίτερα οι γιατροί τέθηκαν σε συναγερμό την θλιβερή εκείνη μέρα και περιέθαλψαν κατά τον καλύτερο τρόπο τους τραυματίες που μεταφέρονταν στα δύο νοσοκομεία. Στάθηκαν κοντά στους συγγενείς σε μια τραγωδία όπου ο αριθμός των τραυματιών ήταν δυσανάλογα μικρός σε σχέση με εκείνους που έφυγαν πρόωρα από την ζωή (σημειώνουμε ότι δεν χάθηκε κανένας τραυματίας) .
Καλούμε τα μέλη μας να συμμετάσχουν σε όλες τις εκδηλώσεις μνήμης (όπως  αυτές προγραμματίστηκαν από τους φορείς της πόλης), καθώς και στην επιμνημόσυνη δέηση.

